Diari Oficial de la Generalitat Valenciana


Sumari del DOGV 6509, del 28-04-2011 (2011/4742)

RESOLUCIÓ d'11 d'abril de 2011, de la Direcció General d'Energia, per la qual es resol la concurrència de peticionaris i s'atorga l'autorització administrativa per a la construcció de la xarxa de distribució de gas natural al municipi de Formentera del Segura, província d'Alacant, en favor de Gas Natural Cegás, SA. Expedients número CBREDE/2007/46/03 i CBREDE/2007/67/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6509

Data del DOGV
:   28-04-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/4742


Data del document
:   11-04-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'11 d'abril de 2011, de la Direcció General d'Energia, per la qual es resol la concurrència de peticionaris i s'atorga l'autorització administrativa per a la construcció de la xarxa de distribució de gas natural al municipi de Formentera del Segura, província d'Alacant, en favor de Gas Natural Cegás, SA. Expedients número CBREDE/2007/46/03 i CBREDE/2007/67/03. [2011/4742]  
Vist l'escrit presentat per Gas Natural Cegás, SA, amb data 29 de juny de 2007, davant del Servici Territorial d'Energia d'Alacant, de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Formentera del Segura, firmat per tècnic competent i visat pel col·legi oficial corresponent en data 28 de juny de 2007, perquè li siga atorgada l'autorització administrativa i l'aprovació del projecte d'execució per a la distribució de gas natural al municipi de Formentera del Segura, província d'Alacant (CBREDE/2007/46/03).  
  
Resultant que es va realitzar la informació pública, a què fa referència la Llei 34/1998, de 7 d'octubre, del Sector d'Hidrocarburs, per mitjà de l'anunci corresponent, que es va publicar en els diaris La Verdad i Información el dia 16 d'agost de 2007, en el Butlletí Oficial de la Província d'Alacant de 7 d'agost de 2007 i en el Diari Oficial de la Comunitat Valenciana de 17 d'agost de 2007, així com exposat en el tauler d'anuncis de l'Ajuntament de Formentera del Segura, únic afectat per la instal·lació sol·licitada.  
D'acord amb la documentació que es troba en l'expedient, no s'han presentat al·legacions a la petició.  
Resultant que sol·licitat pel Servici Territorial d'Energia un informe a l'Ajuntament de Formentera del Segura, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA.  
- Figura en l'expedient contestació de l'esmentat Ajuntament en què indica la conveniència de mantindre converses amb l'empresa peticionària, ja que el traçat proposat queda descartat perquè els carrers pels quals discorre tenen poca amplària i una densitat de servicis important.  
  
Traslladat l'esmentat escrit a l'empresa peticionària, es manifesta que atenent l'informe de l'Ajuntament de Formentera del Segura es van mantindre converses amb este, i es va aclarir que el traçat proposat per a la xarxa de distribució té caràcter orientatiu i pot patir modificacions per dificultats tècniques, de manera que l'obra civil que s'ha d'executar en el sistema viari es compatibilitzarà en els servicis existents, amb la coordinació de l'Ajuntament.  
Resultant que la companyia Gas Alicante, SA, actualment Endesa Gas Distribución, SAU, va presentar escrit amb data 7 de setembre de 2007 davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Formentera del Segura, firmat per tècnic competent i visat pel col·legi oficial corresponent en data 7 de setembre de 2007, perquè li siga atorgada l'autorització administrativa per a la distribució de gas natural al municipi de Formentera del Segura, província d'Alacant (CBREDE/2007/67/03).  
Resultant que sol·licitat pel Servici Territorial d'Energia informe a l'Ajuntament de Formentera del Segura, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA.  
- L'Ajuntament va remetre l'informe sol·licitat, i va indicar la conveniència de mantindre converses amb l'empresa peticionària, ja que el traçat proposat queda descartat perquè els carrers pels quals discorre tenen poca amplària i una densitat de servicis important.  
Traslladat l'esmentat escrit a Endesa Gas Distribución, SAU, manifesta que ha dissenyat una xarxa bàsica de distribució a partir de la qual es desenvoluparan les xarxes secundàries en funció de les demandes de consum, i que quan li siga atorgada l'autorització procedirà a sol·licitar les llicències corresponents i presentarà un projecte d'execució, en el qual quedaran incloses les observacions de l'Ajuntament.  
  
Resultant que el Servici Territorial d'Energia d'Alacant va traslladar la petició a l'empresa Gas Natural Cegás, SA, de la sol·licitud efectuada per Endesa Gas Distribución, SA, a fi de presentar les consideracions que estimara oportunes, la qual cosa va efectuar per mitjà d'escrit en el qual, en síntesi, manifesta:  
1. Que és part interessada en l'expedient, i ha presentat sol·licitud d'autorització administrativa per a la gasificació al municipi de Formentera del Segura. 2. Que en el projecte presentat s'observen deficiències tècniques com són, la determinació del punt de connexió a la xarxa d'APA(1), sense que la xarxa bàsica proposada garantisca la seua validesa per a totes les zones del municipi ni a tota la zona d'expansió de sòl d'este, i sense tindre en compte l'elevat cabal que haurà de preveure's per a estes, ni les instal·lacions necessàries per a això, i manca a més d'una descripció de l'organització, sistemàtiques i recursos destinats a diferents operacions annexes a l'autorització que sol·licita, i impedix una gasificació integral i convertix el municipi en una illa de distribució sense solució de continuïtat. 3. Que d'altra banda, l'empresa al·legant manifesta que el projecte per esta presentat reunix les característiques que no té el presentat per Endesa, que la xarxa proposada es connectarà a través d'un eix MOP-16(1) ampliació del gasoducte Redován - Los Montesinos - Torrevieja, i indica els avantatges d'este i la posició rellevant que com a empresa distribuïdora té en l'àmbit de la Comunitat Valenciana.  
L'esmentat escrit es va traslladar a l'empresa peticionària, que va contestar i va manifestar, en síntesi, el següent:  
1. Que la seua proposta respon a un projecte real i efectiu, manifesta que té atorgada l'autorització per a la distribució de gas natural en localitats com Almoradí, Callosa de Segura o Albatera, i ha sol·licitat la d'altres municipis de la comarca del Baix Segura, i que s'ha sol·licitat de Gas Natural SDG, SA, un punt de connexió en el gasoducte Redován - Los Montesinos - Torrevieja des del qual iniciar un ramal a Almoradí en APA(1) i la prolongació del qual arribaria a Formentera del Segura, i dóna una solució integral a la seua proposta. 2. A continuació realitza una contestació dels avantatges que com a empresa distribuïdora manté en el mercat de combustibles gasosos.  
  
Resultant que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió:  
Xarxa bàsica de transport, sense cap referència a la posició corresponent, per mitjà de la construcció de les instal·lacions necessàries en alta pressió que no vénen descrites.  
- Estació de Regulació i Mesura (ERM).  
Amb rang de pressió MOP 16/0,15(1), està situada en l'oest de la població i alimentarà el subministrament al nucli urbà, amb pressions màximes d'entrada i eixida, respectivament, de 16 bar i 0,15 bar. Disposa de dos línies -una de reserva-, de 1.000 m³(n)/h i una tercera manual.  
- Xarxa primària.  
Els ramals a pressió en MOP 0,15(1), entre 0,15 i 0,05 bar, s'executen amb canonada de polietilé PE-100, d'alta densitat SDR 17,6, diàmetres nominals de 160 mm i 110 mm, i les longituds respectives són de 2.440 ml i 2.060 ml, i entra en la població pel carrer San Miguel, d'acord amb el detall de traçat de canalització del projecte de data de visat 7 de setembre de 2007.  
A partir d'esta xarxa, es desenvoluparà la xarxa secundària, d'acord amb la demanda existent en el municipi i el creixement vegetatiu a mitjà i llarg termini.  
- Zona geogràfica:  
Nucli urbà del terme municipal qualificat com a sòl urbà.  
  
- Pla d'expansió:  
L'ERM i la xarxa primària de distribució s'instal·laran durant les dos primeres anualitats en el nucli urbà. Durant esta s'executarà la posada en gas segons s'indica en el pla de traçat de canalització núm. 2 de 2 del projecte visat en data 7 de setembre de 2007.  
  
La xarxa secundària s'implantarà segons siga l'evolució real de la demanda de consums existent, en els anys successius.  
Resultant que Endesa Gas Distribución, SA, i Gas Natural Cegás, SA, reunixen els requisits establits en el capítol II del títol II del Reial Decret 1434/2002 de 27 de desembre, per a l'exercici de l'activitat de distribució.  
Considerant que en la data que es dicta esta resolució, consten justificadament acreditades a esta Direcció General d'Energia per part Endesa Gas Distribución, SA, i Gas Natural Cegás, SA, les dades referides als punts següents:  
- La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Resultant que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Resultant el contingut de l'informe del Servici Territorial d'Energia d'Alacant, encarregat de la instrucció de l'expedient de sol·licitud.  
  
Resultant que per aplicació de l'article 55, punt 1, apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen l'autorització administrativa prèvia.  
Considerant el que disposa el capítol V, Distribució de combustibles gasosos per canalització, del títol IV, Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Considerant el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Considerant que hi ha entre la totalitat de les sol·licituds presentades per a la construcció de la xarxa de distribució de gas natural al terme municipal de Formentera del Segura íntima connexió a l'efecte de la resolució, per la qual cosa es procedix a l'acumulació, de conformitat amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la iniciació, podrà disposar l'acumulació a altres amb què guarde identitat substancial o íntima connexió.  
Considerant que s'han complit els tràmits reglamentaris en l'expedient instruït a este efecte.  
Considerant els avantatges amb vista a la garantia, a la connexió a la xarxa en funcionament i existent, a l'abast i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar esta resolució d'acord amb l'article 73.2 i l'article 3.3.d de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
  
Esta Direcció General d'Energia resol:  
  
Únic  
La concurrència de peticionaris a l'autorització administrativa per a la gasificació del municipi de Formentera del Segura, i denegar la resta de sol·licituds que conformen i que han sigut acumulades a este expedient i atorgar a Gas Natural Cegás, SA, l'autorització administrativa per a la construcció de la xarxa de distribució de gas natural a la localitat de Formentera del Segura, a la província d'Alacant amb les característiques i les condicions que s'assenyalen a continuació:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
Està previst realitzar dos connexions en la xarxa de distribució que està alimentada al seu torn per la xarxa de transport i distribució. La primera està situada en el límit entre els municipis de Benijófar i Formentera del Segura, i la segona, entre els municipis de Formentera del Segura i Rojales -encreuament del carrer Rafael Alberti i avinguda de la Vega Baja.  
- Traçat i característiques de les xarxes:  
Des del primer punt de connexió citat, té eixida la canonada de la xarxa bàsica, amb rang de pressió MOP 0,4(1) de material polietilé PE-100 i diàmetre 200 mm, que contínua en el nucli urbà pels carrers Mayor i Alicante. A continuació pel carrer Dr. Fleming, amb el mateix material, i diàmetre 160 mm, i ja, finalment, amb diàmetre 110 mm recorre els carrers Elche, Juan Pablo I, San Miguel i Joaquín Canals.  
  
Des del segon punt de connexió, comença el traçat en la zona Los Palacios i desviació pel carrer La Paz, amb rang de pressió MOP 0,4(1), el mateix material polietilé PE-100 i diàmetre 200 mm. Des d'este punt partixen dos ramals, un cap al carrer Juan Rodríguez, amb diàmetre 160 mm, i un altre ramal, amb diàmetre de canonada 110 mm, que recorre el carrer Azorín, plaça Príncipe de Asturias, carrers Orihuela i Lazenia, i avinguda de Guardamar.  
Les longituds totals són 1150 ml, 550 ml i 875 ml respectivament per a les canonades referides de 200 mm, 160 mm i 110 mm.  
Les canonades discorren, en condicions normals, a una profunditat mínima de 0,60 m en les voreres, i a 0,80 m en un altre tipus de terreny.  
- Zona geogràfica  
Les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
- Pla d'expansió.  
· La fase I, que s'ha de construir durant el primer any, es correspon amb l'apartat de xarxes anteriorment descrit i inclou el nucli urbà i la zona urbana de Los Palacios, i queda definit en el pla número 6112-ZE 5.2. Rev 00 del projecte de data de visat 28 de juny de 2007.  
  
· Les fases següents que s'han d'executar aniran implantant-se en raó de l'evolució real de la demanda de consums i el creixement vegetatiu de les zones que s'han definit.  
- Pressupost del projecte: 123.176,14 euros.  
Esta autorització administrativa s'atorga a l'empara del que disposen els articles 3.3, apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació d'esta resolució una garantia per valor de 2.463,52 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia d'Alacant, per a garantir el compliment de les seues obligacions, segons assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs i de conformitat amb l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix esta resolució.  
2. Gas Natural Cegás, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en particular referida a l'àmbit geogràfic d'esta autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
  
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
4. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
6. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
7. Esta autorització s'atorga sense perjuí de tercers i deixa fora de perill els drets particulars.  
8. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. Esta autorització entrarà en vigor l'endemà de la data de la notificació.  
10. Les instal·lacions que s'han de construir es faran d'acord amb el projecte tècnic d'execució que s'ha de presentar en el Servici Territorial d'Energia d'Alacant dins del termini de quatre mesos, comptador a partir de la data de la notificació d'esta resolució i, en tot cas, es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
11. En relació amb el projecte tècnic d'execució haurà de fer-se menció, d'acord amb les característiques que estan arreplegades en la resolució única, dels punts següents:  
a) Descripció concreta de la delimitació geogràfica, així com la dels vials que la limiten, corresponent a les fases compreses en els plans d'expansió, i assenyalades en el pla número 3400-JS 0.2. Rev 00. del projecte visat en data 28 de juny de 2007.  
b) Situació urbanística i administrativa actualitzada de les àrees que comprenen cada una de les fases d'expansió previstes, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà del certificat urbanístic oportú i les condicions expressades per l'Ajuntament.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
(1) APA: 4 bar < P = 16 bar  
MOP= màxima pressió d'operació en bars  
  
València, 11 d'abril de 2011.- El director general d'Energia: Antonio Cejalvo Lapeña.